Všetkým záujemcom

***Váš list číslo/zo dňa Naše číslo Vybavuje/linka Nitra***

M.Daniš/+421 37 6502 272 19.05.2021

Vec

**Výzva na predloženie ponúk**

**1. Identifikácia verejného obstarávateľa:**

Názov: Mesto Nitra

Adresa: Štefánikova trieda 60, 950 06 Nitra

IČO: 00308307

IČ DPH: SK2021102853

**Kontaktná osoba:**

Vo veciach procesu verejného obstarávania zákazky - Ing. Miroslav Daniš; +421 37 6502 272; [danis.miroslav@msunitra.sk](mailto:danis.miroslav@msunitra.sk)

Vo veciach predmetu zákazky – Ing. Jaroslav Jazvinský; +421 6502 218; Jaroslav.Jazvinsky@msunitra.sk

**2. Názov zákazky:**

„Reorganizácia ulice Hollého Nitra - PD“

**3. Typ zákazky a druh postupu:**

**Typ zákazky:** Civilná zákazka s nízkou hodnotou na uskutočnenie služby.

**Druh postupu zadávania zákazky:** Podľa §117 zákona č. 343/2015 Z. z. o verejnom obstarávaní (ďalej len „zákon o verejnom obstarávaní“).

**4. Typ zmluvy:**

Zmluva o dielo.

**5.Miesto dodania:**

MsÚ Nitra

**6. Opis predmetu zákazky:**

Opis predmetu zákazky je uvedený v zdieľaných dokumentoch „Reorganizácia ulice Hollého“ na adrese:

<https://1drv.ms/u/s!AvwV7b86Bup-jCKATyifyjKwoCKq?e=EMxAR3>

Obsahom je:

-              Textová časť zadania – pdf

-              Grafické prílohy – pdf + dwg

-              Technické listy mesta Nitra – pdf

-              Časové súvislosti -  Gantt diagram

-              Pasportizácia miestnych komunikácii – pdf

-              Plán udržateľnej mobility – pdf

-              Analýza MHD – pdf

a v prílohách:

* príloha č. 1 – Hollého ulica1.pdf
* príloha č. 2 – Hollého ulica2.pdf
* príloha č. 3 – Hollého ulica.dwg
* príloha č. 4 – Legenda.pdf
* príloha č. 5 – Legenda.dwg

Úspešný uchádzač sa zaväzuje, že vypracuje vo vlastnom mene a na vlastnú zodpovednosť pre verejného obstarávateľa a odovzdá verejnému obstarávateľovi nasledovný predmet zmluvy:

1. Územnoplánovacia dokumentácia reorganizácie ulice Hollého (ÚPD),
2. Dokumentácia pre stavebné povolenie reorganizácie ulice Hollého (DPSP),
3. Realizačná dokumentácia reorganizácie ulice Hollého (RD)
4. Posúdenie dopravnej kapacity**,**
5. Projekt vegetačných úprav, ktorého súčasťou je:
6. spracovanie inventarizácie drevín s návrhom drevín na asanáciu,
7. spracovanie projektu ochrany drevín na stavenisku v súlade s normou STN 83 7010 Ošetrenie, udržiavanie a ochrana stromovej vegetácie
8. Návrh organizácie dopravy na dotknutých miestnych komunikáciách Štúrova, Svetlá, Vajanského, Mudroňova, Kollárova, Štrková a Hviezdoslavova, ktorý bude súčasťou projektu dopravného značenia, vrátane riešenia trvalého a dočasného zvislého a vodorovného dopravného značenia, ako aj dopravného zariadenia navrhnutého v zmysle vyhlášky Ministerstva vnútra 30/2020 o dopravnom značení s preukázaním dostatočných rozhľadových pomerov z dôvodu zabezpečenia bezpečnosti a plynulosti dopravy,
9. Dokumentácia prekládky inžinierskych sietí a ich koncových prvkov, posúdenie vhodnosti umiestnenia stĺpov verejného osvetlenia vzhľadom na nový profil ulice a bezpečnostné odstupy a vzhľadom na zabezpečenie nasvietenia priechodov pre chodcov, komplexné preriešenie odvodenia spevnených plôch v riešenom území, (písm. a) až g) spoločne aj ako „PD)
10. Odborný autorský dohľad (ďalej len „OAD“).

Úspešný uchádzač je povinný počas spracovávania predmetu zákazky zabezpečiť inžiniersku činnosť v rozsahu zabezpečenia súhlasných stanovísk dotknutých orgánov, a zároveň sa zaväzuje zúčastňovať sa konzultačných stretnutí s verejným obstarávateľom, v rozsahu minimálne 3 stretnutia pre projekt pre územné rozhodnutie, 3 stretnutia pre projekt pre stavebné povolenie a realizačný projekt.

Súčasťou diela je vypracovanie plánu organizácie realizácie diela, návrhu plánu užívania diela, náklady na realizáciu diela – rozpočet a výkaz výmer.

Úspešnému uchádzačovi sa odporúča prezrieť si miesto, kde sa má dielo realizovať pred začatím realizácie diela a za týmto účelom si od objednávateľa vyžiadať všetky potrebné podklady a informácie, ktoré súvisia s realizáciou diela a zároveň je objednávateľ povinný jemu dostupné informácie zhotoviteľovi poskytnúť.

Predmet zákazky musí byť spracovaný v súlade so zákonom č. 50/76 Zb. v znení neskorších predpisov (Stavebný zákon) a vyhláškami MŽP SR č. 453/2000 Z. z. a č. 532/2002 Z. z., vyhláškou MV SR č. 30/2020 o dopravnom značení, príslušnými STN a všeobecno-technickými požiadavkami na výstavbu, ostatnými STN SR a EÚ vzťahujúcimi sa na predmet zákazky, so zákonom č. 343/2015 Z. z. o verejnom obstarávaní a o zmene a doplnení niektorých zákonov v platnom znení, so zákonom č. 355/2007 Z.z. o ochrane a rozvoji verejného zdravia a o zmene a doplnení niektorých zákonov v platnom znení, so zákonom NR SR č. 543/2002 Z.z. o ochrane prírody a krajiny a s ostatnými príslušnými platnými právnymi predpismi.

Úspešný uchádzač oprávnené pripomienky a požiadavky dotknutých orgánov štátnej správy, správcov inžinierskych sietí prerokuje s verejným obstarávateľom bez zbytočného odkladu ako sa o nich dozvie a následne po vyjadrení verejného obstarávateľa tieto zapracuje do predmetu zákazky, ak v konkrétnom prípade nedôjde k inej dohode zmluvných strán tak, aby bol dodržaný termín plnenia podľa čl. III zmluvy.

Verejný obstarávateľ požaduje projektovú dokumentáciu vypracovať pre daný typ stavby tak, aby obsah a rozsah projektovej dokumentácie zodpovedal odporúčanému obsahu realizačného projektu podľa aktuálneho sadzobníka pre navrhovanie ponukových cien projektových prác a inžinierskych činností UNIKA.

Projektová dokumentácia sa bude vypracovávať a dodávať v ucelených etapách, ktoré verejný obstarávateľ upresní v priebehu vypracovania projektovej dokumentácie.

Verejný obstarávateľ požaduje, aby dodávateľ poskytol súčinnosť s príslušnými relevantnými orgánmi (napr. dopravným inšpektorátom) a ich požiadavky zapracoval do vypracovávanej projektovej dokumentácie.

**7. Rozsah ponuky – predpokladaná hodnota zákazky:**

Predpokladaná hodnota zákazky: do 63 750.- € bez DPH.

**8. Variantné riešenia a možnosť rozdelenia zákazky:**

Ponuka s variantným riešením nebude prijatá.

Uchádzač predloží ponuku na celý predmet zákazky.

**9. Podmienky účasti:**

- **Osobné postavenie**

a) podľa § 32 ods. 1 písm. e) zákona o verejnom obstarávaní musí uchádzač preukázať, že je oprávnený uskutočňovať služby ako je predmet zákazky.

*Uvedené ustanovenie sa preukazuje v súlade s § 32 ods. 2 písm. e) zákona o verejnom obstarávaní doloženým dokladom o oprávnení poskytovať službu, ktorá zodpovedá predmetu zákazky.*

b) podľa § 32 ods. 1 písm. f) zákona o verejnom obstarávaní musí uchádzač preukázať, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

*Uvedené ustanovenie sa preukazuje v súlade s § 32 ods. 2 písm. f) doloženým čestným vyhlásením.*

Uchádzač alebo záujemca nie je povinný predkladať doklady podľa § 32 ods. 2 písm. e), nakoľko verejný obstarávateľ je oprávnený použiť údaje z informačných systémov verejnej správy podľa osobitného predpisu.**Uvedené platí iba v prípade, že uchádzač má sídlo alebo miesto podnikania v Slovenskej republike.**

* **Ekonomické a finančné postavenie**

Nepožaduje sa.

* **Technická alebo odborná spôsobilosť**

Zoznam a krátky opis podmienok, odôvodnenie primeranosti každej určenej podmienky:

Podľa § 34 ods. 1 písm. a) ZVO

Technická spôsobilosť alebo odborná spôsobilosť sa preukazuje podľa druhu, množstva, dôležitosti alebo využitia dodávky služieb doloženým jedným alebo niekoľkými z týchto dokladov:

- zoznamom služieb uskutočnených za predchádzajúce tri roky od vyhlásenia verejného obstarávania s uvedením cien, miest a lehôt uskutočnenia služieb; zoznam musí byť doplnený potvrdením o uspokojivom vykonaní služieb a zhodnotení uskutočnených služieb podľa obchodných podmienok, ak odberateľom:

1.) bol verejný obstarávateľ alebo obstarávateľ podľa tohto zákona, dokladom je referencia,

2.) bola iná osoba ako verejný obstarávateľ alebo obstarávateľ podľa tohto zákona, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplnený dokladom, preukazujúcim ich uskutočnenie alebo zmluvný vzťah, na základe ktorého boli uskutočnené.

Minimálna požadovaná úroveň štandardov:

Uchádzač predloží Zoznam uskutočnených služieb za predchádzajúce tri roky od vyhlásenia verejného obstarávania (ďalej v tomto bode aj ,,rozhodné obdobie“), ktorým preukáže, že uskutočnil minimálne tri služby na predmete rovnakom alebo obdobnom, ako je predmet zákazky v projektovaní dopravných stavieb a z toho každú v hodnote rovnakej alebo vyššej ako 60 000,- EUR bez DPH.

Odôvodnenie primeranosti podmienky účasti:

Verejný obstarávateľ považuje za nevyhnutné, aby záujemca preukázal dostatočné skúsenosti s realizáciou služieb na predmete rovnakom alebo obdobnom ako je predmet zákazky, predovšetkým z hľadiska rozsahu a náročnosti predmetu zákazky, tak aby sa v absolútnej miere eliminoval akýkoľvek nežiaduci vplyv, ktorý by mohol negatívnym spôsobom ovplyvniť riadne plnenie zákazky. Uchádzač zároveň splnením tejto podmienky účasti verejnému obstarávateľovi preukáže, že je technicky a odborne schopný a spôsobilý zabezpečiť zrealizovanie predmetu zákazky z kapacitného a odborného hľadiska.

**10. Lehota dodania:**

Úspešný uchádzač vypracuje a dodá predmet zákazky nasledovne:

1. predmet zákazky podľa čl. 6 písm. a), d), e), g) (PD): do 5 mesiacov od účinnosti zmluvy**,** pričom termín zahájenia prác je 5 dní od účinnosti zmluvy,
2. predmet zákazky podľa čl. 6 písm. b), c), f) (PD): do 5 mesiacov od dňa nadobudnutia právoplatnosti územného rozhodnutia,
3. odborný autorský dohľad (OAD): počas realizácie stavby podľa vypracovanej projektovej dokumentácie až do nadobudnutia právoplatnosti kolaudačného rozhodnutia.

**11. Lehota na predloženie ponuky do:**

Dátum a čas: 31.05.2021 do 12:00 hod.

Po uplynutí tejto lehoty nebude ponuka prijatá, ale zostane neotvorená súčasťou dokumentácie k zadávaniu zákazky.

**Ponuky možno predložiť elektronicky v systéme JOSEPHINE (**[**http://www.josephine.probiz.com**](http://www.josephine.probiz.com)**).**

JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.

Verejný obstarávateľ bude pri komunikácii s uchádzačmi resp. záujemcami postupovať v zmysle prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami/uchádzačmi počas celého procesu verejného obstarávania.

Verejný obstarávateľ odporúča záujemcom, aby si prečítali zverejnený manuál JOSEPHINE (<https://josephine.proebiz.com>) – skrátený návod Účastník, v ktorom sa dozvedia všetky podstatné informácie pre prácu so systémom JOSEPHINE. Manuál sa nachádza na základnej stránke josephine.proebiz.com vpravo hore (knižnica manuálov a odkazov).

**12. Obsah ponuky:**

Ponuka musí byť predložená v slovenskom/českom jazyku prípadne úradne preložená do slovenského jazyka.

**Ponuka musí obsahovať:**

1. Identifikačné údaje uchádzača v rozsahu (obchodné meno, sídlo, IČO, DIČ, IČ DPH, telefónny kontakt, e-mailový kontakt, bankové spojenie, IBAN) (Príloha č. 6).
2. Čestné vyhlásenie podľa § 32 ods. 1 písm. f) zákona o verejnom obstarávaní (Príloha č. 7).
3. Návrh uchádzača na plnenie kritérií (Príloha č. 8).
4. Podpísaný návrh zmluvy (Príloha č. 9).
5. Zoznam uskutočnených služieb za predchádzajúce tri roky od vyhlásenia verejného obstarávania, ktorým preukáže, že uskutočnil minimálne tri služby na predmete rovnakom alebo obdobnom, ako je predmet zákazky v projektovaní dopravných stavieb a z toho každú v hodnote rovnakej alebo vyššej ako 60 000,- EUR bez DPH.

**13. Vyhodnotenie ponúk:**

Otváranie a vyhodnocovanie ponúk sa uskutoční v sídle verejného obstarávateľa.

Po vyhodnotení predložených ponúk bude úspešnému uchádzačovi oznámené, že jeho ponuka sa prijíma a bude s ním podpísaná zmluva. Neúspešným uchádzačom bude zaslaná informácia o neúspechu ich ponuky s informáciou o identifikácii úspešného uchádzača a jeho návrhu na plnenie kritérií.

**14. Kritériá na vyhodnotenie ponúk:**

Hodnotiace kritérium je:

- **najnižšia cena za celý predmet zákazky** - cena za predmet zákazky s DPH

(Poznámka: u platcu DPH sa hodnotí cena vrátane DPH, u neplatcu DPH sa hodnotí cena celková.)

Uchádzač, ktorého ponuka splní podmienky a požiadavky verejného obstarávateľa a bude mať najnižšiu cenu, bude vyhodnotená ako úspešná. S úspešným uchádzačom bude uzatvorená zmluva, ktorej návrh je prílohou tejto výzvy. Neúspešným uchádzačom bude oznámené, že ich ponuka nebola prijatá a bude im oznámená identifikácia úspešného uchádzača s jeho návrhom na plnenie kritérií.

**15. Elektronická aukcia:**

Elektronická aukcia sa nepoužije.

**16. Dôvody na zrušenie súťaže:**

- nebola predložená ani jedna ponuka;

- ani jeden uchádzač nesplnil podmienky „Výzvy“;

- zmenili sa okolnosti, za ktorých bola súťaž vyhlásená;

- verejný obstarávateľ môže zrušiť použitý postup zadávania zákazky aj v prípade, že ponuka úspešného uchádzača prevyšuje predpokladanú hodnotu zákazky;

- verejný obstarávateľ môže zrušiť použitý postup zadávania zákazky aj v prípade, že bola predložená iba jedna ponuka.

**17. Ďalšie informácie:**

- Verejný obstarávateľ neposkytne preddavkovú platbu.

- Verejný obstarávateľ nesmie uzavrieť zmluvu, koncesnú zmluvu alebo rámcovú dohodu s uchádzačmi, ktorí majú povinnosť zapísať sa do registra partnerov verejného sektora podľa zákona č. 315/2016 Z.z. a nie sú zapísaný v registri partnerov verejného sektora!

- V prípade, ak sa v súťažných podkladoch uvádza konkrétny typ výrobku, výrobca, výrobný postup, značka, patent, krajina alebo miesto pôvodu alebo výroby možno predložiť aj ekvivalent v súlade so zákonom NR SR č. 343/2015 Z. z. o VO.

V Nitre dňa 19.05.2021

Príloha: príloha č. 1 – Hollého ulica1.pdf

č. 2 – Hollého ulica2.pdf

č. 3 – Hollého ulica.dwg

č. 4 – Legenda.pdf

č. 5 – Legenda.dwg

č. 6 – Identifikačné údaje uchádzača,

č. 7 – Čestné vyhlásenie,

č. 8 – Návrh na plnenie kritérií,

č. 9 – Návrh zmluvy.